早前於英國行禮的藝人陳智燊（Jason）與宋熙年，婚後隨即展開蜜月之旅，今午二人雙雙返港，熙年手上戴住Jason設計的閃爆訂婚鑽戒及求婚鑽戒，二人更拖住手出閘，不時大晒手上鑽戒，表現恩愛。
Jason透露婚後隔一天便啟程到威尼斯，大讚當地天氣很正，沒有下雨，但由於行程緊密，故僅逗留數天便到瑞士日內瓦，他謂：「但去到又冇乜嘢搞，所以就再去法國一日，跟住就返去倫敦。（有冇Shopping？）少少，都冇乜嘢買，反而係不斷食嘢，意大利海鮮好好味，其實真係要聘請嗰邊廚師嚟香港整意大利嘢食。」熙年亦指意大利氣氛很浪漫，景色美麗程度如一幅畫，更表示此行買了散紙包及煲呔給父母。